  Майя Бывальцева Удмуртиысь велосипедист Антон Синцов маунтинбайкъя Россилэн чемпионэз луиз. Ӵошатсконъёс Москва улосвылысь Чулково каргуртын ортчизы. «Кросс-кантри» амалын спортсмен финише нырысетӥ вуиз, 29,4 иськемез со 1 час 35 минут но 19 секундскын ортчиз. Кыкетӥ инты басьтӥз элькунысьтымы эшшо одӥгез велосипедист — Тимофей Иванов, со вормисьлэсь 1 минут 48 секундлы кылиз. Бронза медаль утӥз Москваысь Иван Селедков. Удмуртиысь велосипедистъёс пӧлысь ӵошатсконэ озьы ик пыриськизы Евгений Печенин, Сергей Белых, Андрей Ревунов но Алексей Белокрылов. Тодэ вайытом, Антон Синцов Россиысь велоспортлэн историяз нырысетӥез спортсмен, кин маунтинбайкъя Дуннелэн кубокезлэн люкетаз куинь кужмоосыз пӧлы шедиз. Швейцариысь Лейценхардын ньылетӥ люкетаз со куинетӥ инты басьтӥз. Тегъёс: Спорт Удмуртия Россия велоспорт  